उन्होंने कहा, 'एक अलग तरह की राजनीति होती है जो न केवल भारत में हो रही है बल्कि कई जगहों पर हो रही है. लोगों को बांटने की और चुनाव जीतने के लिए उनके गुस्से का इस्तेमाल करने की और यह भारत में भी हो रहा है.' राहुल ने कहा, 'अगर आप मुझसे पूछते हैं कि मुझे अपने देश की किस बात पर गर्व होता है तो यह बहुलवाद का विचार है.' उच्चतम न्यायालय के चार वरिष्ठ न्यायाधीशों द्वारा अभूतपूर्व तरीके से संवाददाता सम्मेलन करने पर उठे हालिया विवाद पर राहुल ने कहा, 'वे दरअसल प्रेस के पास गए और कहा कि सुनिए हम चाहते हैं कि लोग हमारी बात सुनें, क्योंकि बुनियादी रूप से कुछ गलत है.'